ΓΡΑΠΤΗ ΕΡΩΤΗΣΗ P-2388/00

υποβολή: Rosemarie Mller (PSE) προς την Επιτροπή

(7 Ιουλίου 2000)

Θέμα: Σχολικό ωράριο

Στην Ευρώπηπάρχουν δύο συστήματα όσον αφορά το ωράτιο λειτουργίας των σχολείων: σχολεία ολοήμερης λειτουργίας και σχολεία μισής ημέρας. Με κύρια αφορμή τη νέα έκθεση σχετικά με την ποιότητα της σχολικής εκπαίδευσης θα ήθελα να ρωτήσω την Επιτροπή εάν έχει διαπιστώσει κάποια σχέση μεταξύ της ποιότητας της εκπαίδευσης και της μορφής οργάνωσης του σχολικού ωραρίου.

Εάν ναι, με ποιο αποτέλεσμα; Ποια συμπεράσματα συνάγει η Επιτροπή από τη διαπίστωση αυτή για τη μελλοντική της δράση στον τομέα της εκπαίδευσης;

Εάν όχι, γιατί η Επιτροπή δε συμπεριέλαβε στην αξιολόγησή της το εν λόγω ζήτημα της σχολικής οργάνωσης; Προτίθεται η Επιτροπή να λάβειπόψη της αυτό το ζήτημα στο μέλλον;

Απάντηση της κ. Reding εξ ονόματος της Επιτροπής

(8 Σεπτεμβρίου 2000)

Η Ευρωπαϊκή έκθεση για την ποιότητα της σχολικής εκπαίδευσης συντάχθηκε αφενός μετά από αυστηρή επιλογή των δεικτών, οι οποίοι περιορίσθηκαν σε δεκαέξι, και αφετέρου βάσει τωνφιστάμενων πηγών. Η έκθεση αυτή βασίζεται στις εργασίες μιας επιτροπής εμπειρογνωμόνων μετά από πρωτοβουλία τωνπουργών παιδείας 26 ευρωπαϊκών χωρών.

Είναι προφανές ότι η οργάνωση του σχολικού ωραρίου διαφέρει από τη μια χώρα στην άλλη, αλλά και στο εσωτερικό πολλών χωρών, δεδομένου ότι παρέχεται όλο και μεγαλύτερη αυτονομία στις τοπικές αρχές και στα ίδια τα σχολεία σε σχέση με τη διαχείριση του σχολικού ωραρίου. Η επιλογή του ενός ή του άλλου τρόπου οργάνωσης απορρέει εν μέρει από προσπάθειες προσαρμογής στις γεωγραφικές, κοινωνικές και κλιματολογικές συνθήκες.

Επιπλέον, για να γίνει συσχετισμός με την πρόοδο των μαθητών και την ποιότητα της εκπαίδευσης, πρέπει να ληφθούνπόψη, πέρα από την οργάνωση της σχολικής ημέρας, το περιεχόμενο του σχολικού προγράμματος, ο αριθμός ωρών που διατίθενται στα διάφορα μαθήματα, η στιγμή της ημέρας κατά την οποία διδάσκονται τα μαθήματα, η μέθοδος διδασκαλίας, κ.τ.λ mldr Η ελευθερία που έχουν τα σχολεία στη μεγάλη πλειονότητα των χωρών να επιλέγουν τις μεθόδους και την οργάνωση του ωραρίου δεν επιτρέπει να γίνουν αξιόπιστες συγκρίσεις λόγω του μεγάλου αριθμού κριτηρίων τα οποία πρέπει να ληφθούνπόψη.

Το δίκτυο Eurydice (Ευρωπαϊκό δίκτυο πληροφόρησης για την εκπαίδευση στην Ευρώπη) διαθέτει περιγραφικές πληροφορίες για την οργάνωση του σχολικού προγράμματος αλλά δενπάρχουν συγκρίσιμα στοιχεία σε ευρωπαϊκό επίπεδο και μια τέτοια μελέτη δεν σχεδιάζεται επί του παρόντος. Εξάλλου, η IEA (International Association for the Evaluation of Educational Achievement) επιχείρησε πολλές φορές να συσχετίσει τις επιδόσεις που μετρήθηκαν στα βασικά μαθήματα (μαθηματικά, ανάγνωση, κ.τ.λ.) με τα κριτήρια λειτουργίας του σχολικού συστήματος, περιλαμβανομένου του χρόνου που διατίθεται στα μαθήματα, αλλά δεν διαπιστώθηκε άμεση σχέση μεταξύ του αριθμού των ωρών και των αποτελεσμάτων που επιτεύχθηκαν. Θα είχε μεγαλύτερη σημασία ενδεχόμενες μελέτες να επιχειρήσουν συσχετισμό μεταξύ του γενικού ζητήματος των σχολικών ρυθμών και της ποιότητας της εκπαίδευσης παρά μεταξύ της οργάνωσης της σχολικής ημέρας και της ποιότητας.

Για τους λόγους που προαναφέρθηκαν, η Επιτροπή θεωρεί ότι η οργάνωση του σχολικού ωραρίου σε μισή ή ολόκληρη ημέρα δεν έχει ουσιώδη σχέση με την ποιότητα της εκπαίδευσης και επομένως δεν προγραμματίζει σχετικές μελέτες.